OpenLLM-France/wikimedia huggingface dataset:
# Olde English 800

Olde English 800 és una marca de cervesa (malt liquor) estatunidenca elaborada per Miller Brewing Company. Va ser introduïda el 1964 i ha estat produïda per l'empresa des de 1999.

## Història

L'Olde English 800, també coneguda com 8 ball o Old E, es va introduir el 1964. Els seus orígens es remunten a finals de la dècada del 1940 com a Ruff's Olde English Stout, elaborada per Peoples Brewing Company a Duluth. Reanomenada Olde English 600, més endavant, es va vendre a Bohemian Breweries de Spokane i, després, a Blitz-Weinhard de Portland, on es va convertir en l'Olde English 800. Quan Blitz-Weinhard es va vendre a la Pabst Brewing Company el 1979, Olde English Malt Liquor s'havia convertit en la seva principal marca.
L'agost de 1989, quan la marca era propietat de Pabst Brewing Company, la cervesa es va enfocar cap al «mercat urbà contemporani», fet que va ser criticat pel seu alt contingut d'alcohol com un «èmfasi en els consumidors negres i hispans».
L'any 1992, Pabst Brewing Company va presentar Old English 800 Draft, un licor de malta filtrat en fred en lloc de pasteuritzat. Olde English va rebre la medalla d'or a la categoria American Style Specialty Lager el 1997. L'adquisició l'any 1999 d'Olde English 800 per part de Miller Brewing Company va significar l'augment de la seva quota del negoci de licors de malta als Estats Units d'Amèrica fins als al 36%.
El 2010, la versió ABW del 3,2% d'Olde English va ser qualificada com una de «les pitjors cerveses del món» per RateBeer.com, un lloc web de qualificació de cerveses.

## Referències

* ↑ «Stroh completes sale, leaves beer business». Modern Brewery Age. FindArticles, May 10, 1999. [Consulta: 24 octubre 2010].
* ↑ Hoverson, Doug. Land of Amber Waters: The History of Brewing in Minnesota. Minneapolis, Minnesota: University of Minnesota Press, 2007, p. 166.
* ↑ «Groups Plan to Protest Malt Liquor Campaigns». The New York Times, August 23, 1989.
* 1 2 «Is Olde English Truly The Worst Beer?». Ratings. The Consumerist, 20-10-2010. [Consulta: 24 octubre 2010].
* ↑ «Miller Goes Soft on Marketing Malt Liquor by Sponsoring Minority Seminars». Milwaukee Journal Sentinel. AccessMyLibrary, October 23, 2000. [Consulta: 24 octubre 2010].
* ↑ «The worst beer in the world». Ratings. RateBeer.com. [Consulta: 24 octubre 2010].
# Freckeisen

Freckeisen (en luxemburguès i en alemany: Freckeisen) és una vila de la comuna de Waldbillig, situada al districte de Grevenmacher del cantó d'Echternach.

## Geografia

Freckeisen està situat en un altiplà en un paisatge de prat a una altitud de 370 metres sobre nivell de mar. El poble es connecta amb els seus veïns Savelborn i Christnach.
# Josep Maria Vallès i Casadevall

Josep Maria Vallès i Casadevall (Barcelona, 7 de juliol de 1940) és un professor de ciència política, advocat i polític català, que fou diputat al Parlament de Catalunya i conseller Justícia de la Generalitat de Catalunya entre els anys 2003 i 2006.

## Biografia

Llicenciat en dret a la Universitat de Barcelona i doctorat a la Universitat Autònoma de Barcelona, ha estudiat ciència política (IEP, París) i direcció d'empreses a l'Escola Superior d'Administració i Direcció d'Empreses (Esade). És catedràtic emèrit de ciència política i de l'administració a la Universitat Autònoma de Barcelona. Fou degà de la Facultat de Ciències Polítiques i Sociologia d'aquesta universitat (1985-1990), on també fou rector (1990-1994).
Fou el primer director de l'Escola d'Administració Pública de Catalunya després de la seva recuperació en finalitzar la dictadura franquista, entre octubre de 1979 i gener de 1980.
Participà en l'Assemblea de Catalunya i al Congrés de Cultura Catalana. El 1997 fou nomenat president de Catalunya Segle XXI. La seva activitat política s'inicia el 1999, com a soci i president de l'associació Ciutadans pel Canvi, impulsada pel president Pasqual Maragall i que formà part de la coalició electoral PSC-CpC. Va ser diputat del Parlament de Catalunya d'aquesta coalició per la circumscripció de Barcelona a les eleccions de 1999 i 2003.
Després d'aquestes darreres, entrà a formar part del govern de Catalunya 2003-2006 presidit per Pasqual Maragall com a conseller de Justícia. És membre del Col·legi d'Advocats de Barcelona i de l'Associació Espanyola de Ciència Política i de l'Administració (AECPA), de la qual fou president entre 2001 i 2003. Ha presidit l'Institut Català d'Avaluació de Polítiques Públiques (IVALUA) (2008-2013). El 2015 va signar un manifest de suport a Barcelona en Comú. És casat i té dos fills (Oriol i Màrius).

## Premis i reconeixements

* Premi Justícia 2023, atorgat pel Govern de la Generalitat de Catalunya , per la seva contribució en la planificació integral d’equipaments judicials i penitenciaris, així com importants aportacions en justícia juvenil, codificació del dret civil i l’establiment de les bases de l’oficina judicial.

## Referències

* ↑ «Josep Maria Vallès i Casadevall». Gran Enciclopèdia Catalana. Barcelona: Grup Enciclopèdia Catalana.
* ↑ Serra, Joan «Colau exhibeix el suport de 300 personalitats per fer de Barcelona l'inici del "canvi"». Ara, 19-05-2015.
* ↑ «El Govern atorga el Premi Justícia 2023 a l'exconseller Josep Maria Vallès» (en anglès). [Consulta: 1r novembre 2023].

## Enllaços externs

* Rectors i Rectores de la UAB Josep Maria Vallès, Rector de la UAB
# La española inglesa

La española inglesa és una novel·la bizantina que es publica el 1613, en el conjunt de les dotze novel·les curtes escrites entre 1590 i 1612, que componen las Novelas ejemplares.

## Argument

Cervantes reprèn en aquesta història el tema del rapte de les persones i de la llibertat: el rapte d'Isabela, que els anglesos portaren de Cadis, i la captura de Ricaredo pels turcs. La novel·la és la història de les seves repatriacions geogràfiques i religioses, de la devolució d'Isabela als seus veritables pares i del retrobament dels dos joves amants al final de la novel·la.
L'obra comença amb un acte de rebel·lia de Clotaldo, pare de Ricaredo, que porta Isabela a Londres. Clotaldo i la seva família són catòlics secrets que viuen en l'Anglaterra protestant. Els dos joves arriben a enamorar-se, però els pares de Ricaredo tenien planejat casar el seu fill amb una escocesa. Llavors comencen diverses separacions entre tots dos. Ricaredo ha de sortir d'expedició amb el baró de Lansac. Demostra el seu valor i retorna amb moltes joies que ofereix a la reina. La mare d'un altre noi, que també està enamorat d'Isabela decideix enverinar-la perquè la reina no li dona permís per casar-la amb el seu fill. No aconsegueix matar-la però la desfigura terriblement. Això no obstant, Ricaredo continua enamorat d'ella -encara que de la seva bellesa interior- i decideix anar-se'n a Itàlia per no haver de casar-se amb l'escocesa. Isabela torna a Espanya amb els seus pares per recuperar-se dels efectes del verí. Ricaredo li havia dit que l'esperés dos anys. Durant aquest temps va estar empresonat a Alger, captiu dels turcs. Finalment arriba a Sevilla a punt per impedir que Isabela professi com a monja. I llavors es casen.

## Enllaços externs

* Biblioteca Virtual Miguel de Cervantes: Novela de la española inglesa, Miguel de Cervantes Saavedra; edició de Florencio Sevilla Arroyo.
# Euríloc de Cassandrea

Euríloc (llatí: Eurylochus, en grec antic: Εὐρύλοχος) va ser un filòsof escèptic nascut a Cassandrea que segons Diògenes Laerci era deixeble de Pirró d'Elis. Diu que una vegada va ser convidat juntament amb Clipides, un jove de Cízic, a anar a veure a Antígon, i va refusar la invitació perquè temia que se n'assabentés Menèdem d'Erètria, que era molt càustic.
El mateix autor esmenta un Euríloc de Larisa, a qui Sòcrates li va negar el dret de donar-li diners o de convidar-lo a casa seva.

## Referències

* ↑ Diògenes Laerci. Vides i opinions de filòsofs eminents, II, 127
* ↑ Diògenes Laerci. Vides i opinions de filòsofs eminents, II, 25
* ↑ 2.Eurylochus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 110-111
# Mario Kasun

Mario Kasun (Vinkovci, Croàcia, 5 d'abril de 1980) és un jugador de bàsquet croata que mesura 2.16 metres i pesa uns 120 quilos. La seva posició en la pista és la de pivot. Agilitat i força el caracteritzen. Va començar la seva carrera en el club local de Delnice i posteriorment va signar el seu primer contracte professional amb el KK Zrinjevac de Zagreb. Poc després va marxar als Estats Units, en on s'enrolà en la Universitat de Gonzaga, però va ser inelegible i no va poder disputar cap encontre oficial. Va formar part de la selecció sub-21 de Croàcia el 2000, any del seu fitxatge pel Reihn Energy de Colònia.
El 2002 va ser seleccionat per Los Angeles Clippers en el lloc número 41 de la segona ronda del Draft de l'NBA. El 26 de juny fou traspassat a Orlando Magic a canvi de futures consideracions. El 2003 fitxà per l'Opel Skyliners de Frankfurt, equip amb el qual va aconseguir la lliga alemanya, trencant així la ratxa de l'Alba Berlín després de quinze anys, a més de disputar la Copa ULEB de la temporada 2003-2004.
El 2004 va tornar als Magic de l'NBA, en on en la temporada 2004-2005 va jugar 45 partits amb una mitjana de 7.9 minuts per partit i en la següent solament 28. Les lesions i la falta de confiança dels tècnics no li van permetre tenir èxit.
Kasun va formar part de la selecció de Croàcia en l'Eurobasket 2005, destacant al campionat.
Del juliol de 2006 a l'Agost del 2008 va formar part de la plantilla del FC Barcelona.

## Palmarès

* 1 Lliga alemanya: 2003-04 amb l'Opel Skyliners
* 1 Copa del Rei: 2007 amb el FC Barcelona
* 1 Lliga turca: 2008-09 amb l'Efes Pilsen
* 1 Copa turca: 2009 amb l'Efes Pilsen
* 1 Copa croata: 2011 amb el KK Zagreb
# Cementiri d'Alella

El Cementiri d'Alella és una obra eclèctica d'Alella (Maresme) protegida com a Bé Cultural d'Interès Local.

## Descripció

Cementiri format per dos recintes rectangulars de dos nivells per adaptar-se al terreny i units per un eix central. El primer recinte, construït el 1880, té l'accés des del camí Baix de Tiana, al nord-oest del conjunt. Els nínxols es disposen al llarg del seu perímetre, adossats a la tanca de pedra, amb tres pisos d'alçada. Al centre hi trobem les tombes aïllades, a la zona d'enjardinament organitzada en dos eixos perpendiculars i remarcada per la presència de grans xiprers. Cal destacar, en una posició central, la tomb de la família Borrell, amb una rica decoració amb motius escultòrics diversos i presidida per una gran creu. Ben entrat el segle XX es va ampliar el cementiri cap al sud, a una cota inferior, però amb la mateixa distribució de tombes i nínxols que en el recinte primitiu, si bé aquests darrers tenen una alçada superior de fins a 4 o 5 pisos. Al final de l'eix central i tancant el recinte per l'extrem sud hi ha una capella d'obra vista, material que també trobem a les escales que uneixen ambdós recintes. El conjunt ha estat objecte de diverses reformes en el temps fina arribar a la situació actual.

## Referències

* ↑ «Cementiri d'Alella». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2019].
# Josep Comes i Faus

Josep Comes i Faus (Castellciutat, Alt Urgell, 1901 - La Seu d'Urgell, Alt Urgell, 3 de maig de 1960) fou un organista i pedagog lleidatà. Fou un excel·lent intèrpret d'orgue i un gran improvisador que destacà com a compositor d'obres de caràcter religiós, com ara misses, rosaris o motets, entre d'altres.
En el vessant pedagògic, també va ser admirat pel tractament tant amb els companys com amb els alumnes per la seva cordialitat i senzillesa.

## Biografia

A l'edat dels onze anys, ingressà al Seminari de La Seu d'Urgell on estudià amb P. Enric Marfany. Això va ser gràcies al fet que des de molt jove va demostrar la seva gran capacitat i precocitat envers la seva relació amb la música.
Més endavant, de ser ordenat sacerdot, va rebre el càrrec d'organista a Santa Maria de Balaguer. Després de desenvolupar aquest càrrec rebre el mateix l'any 1931 al Santuari de Santa Maria de Núria. Durant el transcurs d'aquests oficis va poder perfeccionar els seus coneixements d'orgue gràcies al mestre Muset, professor d'orgue al Seminari Conciliar i titular de la catedral de Barcelona.
Quan la vida de P. Enric Marfany va finalitzar la seva plaça d'organista a La Seu d'Urgell va quedar lliure. Llavors va ser quan Josep Comes i Faus la va guanyar i ocupar fins al moment de la seva mort.

## Referències

* ↑ Riera, Joan. Lérida en la música, (1972 - 1977).
* ↑ HERRERA I LLOP, Lluís Marc. Música en silenci. Institut d'estudis Ilerdencs. Lleida: Diputació de Lleida, 2012, p. 78.

## Bibliografia

* RIERA, Joan. «Lérida en la música», Ciudad, 1972-1977.
* HERRERA I LLOP, LLuís Marc. Música en silenci. Fons musicals dels arxius de Lleida. Lleida: Institut d'Estudis Ilerdencs, 2012.
# Comtat de Santa Maria de Sants

El Comtat de Santa María de Sants és un títol nobiliari espanyol creat el 30 de juny de 1909 pel rei Alfons XIII a favor de Maties Muntadas i Rovira, membre de la poderosa família Muntadas, que va potenciar el desenvolupament del municipi de Santa Maria de Sants (actualment barri de Sants, principalment amb la indústria tèxtil La España Industrial.
La seva denominació fa referència a l'antic municipi de Santa María de Sants, integrat a la ciutat de Barcelona des de 1897, i convertit en barri d'aquesta ciutat. Pertany al Districte de Sants-Montjuïc.

## Comtes de Santa Maria de Sants

| | Titular | Període |
| Creació per Alfons XIII |||
| I | Maties Muntadas i Rovira | 1909-1927 |
| II | María del Carmen Muntadas y Estruch | 1928-1970 |
| III | Josep Antoni Albert i Muntadas | 1970-1974 |
| IV | María del Carmen de Albert de Foncuberta y Muntadas | 1974-2022 |
| V | María Asunción Solá-Sert y de Albert | 2022- |

## Història dels Comtes de Santa Maria de Sants

* Maties Muntadas i Rovira (1854-1927), I comte de Santa Maria de Sants.
* Va casar amb Carme Estruch i Malet. El va succeir, el 5 d'octubre de 1928, la seva filla:
* Maria del Carmen Muntadas i Estruch (1882-1970), II comtessa de Santa Maria de Sants.
* Va casar amb Josep Maria Albert i Despujol, I baró de Terrades. La va succeir el seu fill:
* Josep Antoni Albert i Muntadas (1910-1990), III comte de Santa Maria de Sants, II baró de Terrades.
* Va casar amb María Asunción de Fontcuberta i de Pascual. El va succeir, per cessió el 18 d'abril de 1974, la seva filla:
* María del Carmen d'Albert de Foncuberta i Muntadas, IV comtessa de Santa Maria de Sants, III baronessa de Terrades.
Per ordre de 15 d'abril de 2021 (publicada al BOE del 26 del mateix mes) i reial carta de successió de 12 de gener de 2022, succeeix la seva filla, per cessió:
* María Asunción Solá-Sert y de Albert, V comtessa de Santa Maria de Sants. Actual titular.

## Referències

* ↑ Elenco de Grandezas y Títulos Nobiliarios Españoles. Instituto "Salazar y Castro", C.S.I.C.
* ↑ «BOE-A-2021-6722 Orden JUS/391/2021, de 15 de abril, por la que se manda expedir, sin perjuicio de tercero de mejor derecho, Real Carta de Sucesión en el título de Conde de Santa María de Sans a favor de doña María Asunción Solá-Sert y de Albert.». [Consulta: 22 març 2024].
# Eurípides (desambiguació)

Eurípides és el nom dels següents personatges:
* Eurípides (485-406 aC), el gran poeta tràgic atenec
* Eurípides, fill del gran Eurípides
* Eurípides, poeta grec nebot del gran Eurípides
* Eurípides d'Etòlia, militar etoli
* Eurípides d'Atenes, poeta tràgic atenenc secundari
# Marchas populares

Les Marchas populares —marxes populars en portuguès— és una tradició lisboeta que remunta al 1932, sent una de les més antigues d'aquesta ciutat portuguesa. Tanmateix, es té constància que ja se'n feien al segle xviii. L'any 1958 es van fer coincidir amb la celebració del Sant Antoni. Per raons comercials, i no sempre sabut per la població, a Setúbal (Portugal) també se'n fan. La festa consisteix, i d'aquí el nom, en fer una desfilada (marcha, de caminar), per una de les vies principals de la capital portuguesa, amb grups i col·lectius culturals tradicionals que representen els barris de la ciutat. La desfilada es presenta més aviat com un concurs en què cada grup cultural (en portuguès "conjunto") desfila per aconseguir la primera posició. La festa té un contingut altament tradicional i moltes vegades religiós. Tot i així, hi ha discrepàncies habituals sobre el caràcter tradicional. Hom acostuma a dir que les "Marchas Populares de Setúbal" són més barribaixistes que no pas les de Lisboa, fet que podria explicar-se pel fet que les de la capital són més conegudes. Les marxes populars de Lisboa són retransmeses any rere any com un esdeveniment de caràcter nacional per les televisions del país. Darrerament ha estat la televisió pública Rádio e Televisão de Portugal qui se n'ha fet càrrec, si bé el 2009, per exemple, el canal de televisió privat Sociedade Independente de Comunicação va ser-ne l'encarregat.

## Enllaços externs

* http://www.rtp.pt/programa/tv/p28949
* http://www.cmjornal.xl.pt/tv_media/detalhe/rtp-1-transmite-marchas-de-lisboa-em-alta-definicao.html
# Oziórnoie (Saràtov)

* Per a altres significats, vegeu «Oziórnoie».
Oziórnoie (en rus: Озёрное) és un poble de l'óblast de Saràtov, a Rússia, segons el cens del 2010 tenia 1.585 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Johnstone

«Johnstone» té aquests significats:
* Biografies:
** Jimmy Johnstone, futbolista escocès.
** Bruce Johnstone (1937, Durban, Sud-àfrica), pilot sud-africà que disputà curses de Fórmula 1.
* Toponímia
** Johnstone (Escòcia), població d'Escòcia
** Estret de Johnstone, estret de mar que envolta la costa nord-est de l'illa de Vancouver (Canadà).
# Ateri

* No s'ha de confondre amb Aulus Ateri.
Ateri o Hateri (llatí: Aterius o Haterius) va ser un jurista romà probablement contemporani de Ciceró que va donar lloc a una de les famoses puntualitzacions de l'orador en una carta dirigida a Luci Papiri Pet: Tu istic te Ateriano jure delectato: ego me hie Hirtiano, que significa 'mentre tu gaudeixes amb la llei (ius) d'Ateri, deixa'm a mi amb el menjar amb salsa (ius) del meu amic Hirci'.

## Referències

* ↑ [https://quod.lib.umich.edu/m/moa/acl3129.0001.001/407?rgn=full+text;view=image;q1=AteriusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 392-393. ]
Viccionari
# Hannes Þór Halldórsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Hannes Þór Halldórsson (nascut el 27 d'abril de 1984) és un futbolista islandès que juga com a porter al F.K. Bodø/Glimt, cedit pel NEC Nijmegen, a la Tippeligaen noruega.
# Fairfax (Ohio)

Fairfax és una vila dels Estats Units a l'estat d'Ohio. Segons el cens del 2000 tenia 1.938 habitants.

## Demografia

Segons el cens del 2000, Fairfax tenia 1.938 habitants, 771 habitatges, i 531 famílies. La densitat de població era de 984,6 habitants/km².
Dels 771 habitatges en un 32,3% hi vivien nens de menys de 18 anys, en un 49,2% hi vivien parelles casades, en un 14,7% dones solteres, i en un 31% no eren unitats familiars. En el 26,3% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,7% tenia menys de 18 anys, un 7,7% entre 18 i 24, un 29,8% entre 25 i 44, un 21,1% de 45 a 60 i un 14,7% 65 anys o més.
L'edat mediana era de 36 anys. Per cada 100 dones de 18 o més anys hi havia 86,5 homes.
La renda mediana per habitatge era de 41.418 $ i la renda mediana per família de 47.778 $. Els homes tenien una renda mediana de 37.250 $ mentre que les dones 26.960 $. La renda per capita de la població era de 19.699 $. Aproximadament el 2,6% de les famílies i el 5,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairfax». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Fairfax». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Oziórnoie (Astracan)

* Per a altres significats, vegeu «Oziórnoie».
Oziórnoie (en rus: Озёрное) és un poble de l'óblast d'Astracan, a Rússia, segons el cens del 2010 tenia 653 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Christine Boutin

Christine Boutin (pronunciació francesa [kʁistin butɛ̃], 6 de febrer de 1944) és una antiga política francesa al capdavant del petit Partit Demòcrata Cristià Francès. Va ser membre de l'Assemblea Nacional francesa en representació de Yvelines, des del 1986 fins al 2007, quan va ser nomenada ministra d'Habitatge i Desenvolupament Urbà pel president Nicolas Sarkozy. Va ser candidata a les eleccions presidencials franceses del 2002, en què va obtenir un 1,19% en la primera ronda de votació.

## Referències

* ↑ Official results Arxivat 2012-05-16 a Wayback Machine. from the Ministry of the Interior
# Conjunt megalític de Felgueiras

El Conjunt megalític de Felgueiras és un conjunt d'estructures megalítiques pertanyents al neolític. Es troba a Felgueiras (Resende), al Monte de Sâo Cristóvão. El conjunt consta d'antes (o dòlmens), màmoes i cromlecs enalineament.(1)
Està classificat per l'IGESPAR com a Immoble d'Interés Municipal des del 1997.(1)

## Referències

* Conjunto megalítico de Felgueiras na Base de Dados Ulysses da Direçâo-Geral do Património Cultural de Portugal.

## Enllaços externs

* Història de Felgueiras.
* http://www.noticiasderesende.com/.
# Johnston

* No s'ha de confondre amb Johnson.
«Johnston» té aquests significats:
* Toponímia:
** Johnston (Carolina del Sud)
** Johnston (Iowa)
** Johnston (Rhode Island)
** Atol Johnston, atol al Pacífic nord, entre Hawaii i les illes de la Línia.
** Johnston City, població dels Estats Units a l'estat d'Illinois
** Comtat de Johnston, diversos indrets
* Biografies:
** Albert S. Johnston (Washington, Kentucky, 1803 - Shiloh, Tennessee, 1862), militar sudista.
** Basil H. Johnston (Parry Island, Ontario, 1929), escriptor chippewa.
** Bob Johnston (Hillsboro, Texas, 1932), productor estatunidenc.
** David Alexander Johnston (1949 - 1980), vulcanòleg al servei del United States Geological Survey.
** Edward Johnston (1872 - 1944), artesà britànic.
** Jane Johnston Schoolcraft (Sault Sainte Marie, Michigan, 1800- 1841), escriptora nord-americana.
** Joseph Eggleston Johnston (Farmville, Virgínia, 1807 - Washington, 1891), militar sudista.
** Thomas Brumby Johnston (Perth, 1814 – Edimburg, 1897), geògraf, gravador, impressor i editor escocès
* Miscel·lània:
** Geneta de Johnston (Genetta johnstoni), mamífer de l'ordre dels carnívors de la família dels vivèrrids.
** Pòssum de Johnston (Trichosurus johnstonii), espècie de marsupial de la família dels falangèrids originari d'Austràlia.